turjo4nis/wikipedia-bn-dump-20250701 huggingface dataset:
পেইটন এলিজাবেথ লি

পেইটন এলিজাবেথ লি (জন্ম মে ২২, ২০০৪) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক এন্ডি ম্যাক এ শিরোনামিক ভূমিকায় অভিনয় করার জন্য পরিচিত।

কর্মজীবন 
লি এন্ডি ম্যাক ধারাবাহিকটিতে অভিনয় করার পূর্বে, মার্কিন টেলিভিশন চ্যানেল শোটাইম এ প্রচারিত হাস্যরস দৃশ্যকাব্যিক ধারাবাহিক শেইমলেস এ একজন  "মেয়ে জোয়ান" ভূমিকায় এবং মার্কিন টেলিভিশন চ্যানেল সিবিএস এ প্রচারিত রাজনৈতিক দৃশ্যপট সমৃদ্ধ ধারাবাহিক  স্কেন্ডাল এ "ভায়লেট" যিনি একজন "স্পেলিং বি" চ্যাম্পিয়ন, তার ভূমিকায় অভিনয় করেন।

২০১৭ সালের ৭ই এপ্রিল, ডিজনি চ্যানেলে তার অভিনীত ধারাবাহিক এন্ডি ম্যাক প্রথম দেখানো হয়। যখন লিকে মূল অভিনেত্রী হিসেবে এন্ডি ম্যাক অভিনয় করতে দেয়া সম্পর্কে নির্বাহী প্রযোজক টেরি মিন্সকি কে জিজ্ঞাসা করা হয়েছিল, তখন তিনি বলেন: "তিনি এটা পছন্দ করেছিলেন যে, লিকে দেখে মনে হয় না যে সে শিশু-তারকার তালিকায় আছে" , পরে আরো নিদৃষ্ট করেন যে, "পেইথন সম্পর্কে বিশিষ্ট করে বলতে গেলে বলা যায়, সে খুব সহজেই এই ভূমিকাটির দৃশ্যকাব্যিক এবং হাস্যরসমূলক এই উভয় দিকটিতেই পরিচারনা করতে পারে।"

ব্যক্তিগত জীবন 
তার জন্ম মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে, তিনি পরে ক্যালিফোর্নিয়া রাজ্যের ম্যানহাটন বিচ নামক শহরে চলে আসেন, এবং মাত্র ১০ বছর বয়সে অভিনয় করা শুরু করেন। 
লি একজন অর্ধ চৈনিক, যা তিনি তার পিতা থেকে প্রদত্ব হয়েছেন; তার পিতা এন্ড্রিউ টিনপু লি, যিনি পেশায় একজন অভিনেতা, যার সম্পর্কে তিনি বর্ণনা করতে যেয়ে বলেন "আমি একজন অভিনেত্রী হয়ে উঠার পেছনে মূল কারণ গুলোর মধ্যে একটি তিনি"। তার মাতা, জেনিফার ডোরমার লি, পেশায় একজন মনোবিৎ। তার একজন বড় বোন এবং একজন ছোট ভাই রয়েছে।

চলচ্চিত্র সমূহ

তথ্যসূত্র

বহিঃসংযোগ
 

জীবিত ব্যক্তি
২০০৪-এ জন্ম
লস অ্যাঞ্জেলেসের অভিনেত্রী
মার্কিন টেলিভিশন অভিনেত্রী
নিউ ইয়র্ক শহরের অভিনেত্রী
২১শ শতাব্দীর মার্কিন অভিনেত্রী
চৈনিক বংশধর মার্কিন অভিনেত্রী
মার্কিন শিশু অভিনেত্রী
মার্কিন কণ্ঠাভিনেত্রী
মুন্সি কবির উদ্দিন আহমেদ

শহীদ মুন্সি কবির উদ্দিন আহমেদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

শিক্ষাজীবন

কর্মজীবন

মুক্তিযুদ্ধে অবদান

মৃত্যু

পুরস্কার ও সম্মাননা 
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

স্বাধীনতা ও মুক্তিযুদ্ধে স্বাধীনতা পুরস্কার বিজয়ী
১৯৭১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
নকীব খান

নকীব খান (জন্ম: ১৮ মার্চ ১৯৬০) হলেন বাংলাদেশী সঙ্গীতশিল্পী, গীতিকার ও সুরকার।

প্রারম্ভিক জীবন 
নকীব খান ১৯৬০ সালের ১৮ মার্চ চট্টগ্রাম জেলার লোহাগাড়া উপজেলার চুনতি ইউনিয়নে জন্মগ্রহণ করেন। তার বাবার নাম আইয়ুব খান ও মায়ের নাম আক্তার জাহান খান।

শিক্ষা জীবন 
নকীব খান চট্টগ্রামের কাজেম আলী স্কুল থেকে মাধ্যমিক, চট্টগ্রাম কলেজ থেকে উচ্চ মাধ্যমিক এবং চট্টগ্রাম বিশ্ববিদ্যালয় থেকে একাউন্টিং বিষয়ে স্নাতক সম্পন্ন করেন।

সঙ্গীত জীবন 
নকীব খান কিশোরজীবনেই ব্যান্ড সংগীতের সাথে যুক্ত হয়ে পড়েন। বালার্ক নামের ব্যান্ডে গায়ক ও পিয়ানোবাদক হিসেবে সঙ্গীতাঙ্গনে আত্মপ্রকাশ ঘটে। এরপরে ১৯৭৪ সালে “সোলস্” এ যুক্ত হন। তার যোগদানের পর নিজেদের সুর ও কথায় গান কম্পোজ শুরু হয়।

সোলস্ এ দশ বছর কাজ করার পর চট্টগ্রাম ছেড়ে তিনি ঢাকায় চলে আসেন এবং ১৯৮৫ সালে রেঁনেসা নামে ব্যান্ড গড়ে তুলেন। এর তিন বছর পর ১৯৮৮ সালে ব্যান্ডটির প্রথম অ্যালবাম রেনেসাঁ বাজারে আসে। পরবর্তীতে ১৯৯৩ সালে তৃতীয় বিশ্ব নামে দ্বিতীয়, ১৯৯৮ সালে ৭১-এর রেনেসাঁ নামে তৃতীয় এবং ২০০৪ সালে একুশ শতকের রেনেসাঁ নামে চতুর্থ অ্যালবাম প্রকাশ হয়।
তার উল্লেখযোগ্য গানের মধ্যে রয়েছে - নিজ কণ্ঠে ‘মন শুধু মন ছুঁয়েছে’, আইয়ুব বাচ্চুর কণ্ঠে ‘এখন অনেক রাত’, ‘তুমি বললে’, কুমার বিশ্বজিতের কণ্ঠে ‘তোরে পুতুলের মতো করে সাজিয়ে’, ক্লোজআপ ওয়ান থিম সং ‘যদি লক্ষ্য থাকে অটুট’।

ব্যক্তিগত জীবন 
নকীব খান ১৯৯৩ সালে নুসরাত খানকে বিয়ে করেন। বর্তমানে তিনি এক কন্যা ও এক পুত্র সন্তানের জনক। তার মেয়ের নাম ফাবিহা খান এবং ছেলের নাম জারিফ খান। পেশাগত জীবনে নকীব খান নেসলে বাংলাদেশ-এর কর্পোরেট বিষয়ক পরিচালক হিসেবে কর্মরত আছেন। এর আগে প্রায় আট বছর চাকরি জীবনের শুরুতে ফিলিপস বাংলাদেশ লিমিটেড এবং বিওসি বাংলাদেশ লিমিটেড-এ চাকরি করেন। এছাড়াও, তিনি মিউজিক কম্পোজার সোসাইটি বাংলাদেশ এর সভাপতি হিসেবেও দায়িত্ব পালন করছেন।

তথ্যসূত্র 
৭. জন্ম তারিখ: ১৮ মার্চ, ১৯৬০ 

১৯৫৩-এ জন্ম
জীবিত ব্যক্তি
বাংলাদেশী শিল্পী
বাংলাদেশী গায়ক
বাংলা ভাষার সঙ্গীতশিল্পী
চট্টগ্রাম জেলার সঙ্গীতশিল্পী
চট্টগ্রাম বিশ্ববিদ্যালয়ের প্রাক্তন শিক্ষার্থী
জবরদস্ত প্রেমিক

জবরদস্ত প্রেমিক ২০১৬ সালে মুক্তি পাওয়া ওড়িয়া চলচ্চিত্র। চলচ্চিত্রটির পরিচালক ও চিত্রনাট্যকার দক্ষিণ ভারতের পরিচালক রাজু সরভায়া। ছবিটি যৌথভাবে প্রযোজনা করেছেন অরুণ পাণ্ডিয়ান ও কবিতা পাণ্ডিয়ান।

অভিনয়ে
 বাবুশান
 ঝিলিক ভট্টাচার্য্য
 মিহির দাস
 অপরাজিতা মহান্তি
 প্রিয়াংকা মহাপাত্র
 হরিহর মহাপাত্র
 সিদ্ধার্থ
 বিদুস্মিতা
 সরোজ দাস
 দেবু পট্টনায়ক
 পুষ্পা পণ্ডা
 অঙ্কিতা রাউত

সঙ্গীত

তথ্যসূত্র

ওড়িয়া ভাষার চলচ্চিত্র
২০১৬-এর চলচ্চিত্র
মান্দার চাঁদওয়াদকর

মান্দার চাঁদওয়াদকর (জন্ম: ২৭ জুলাই, ১৯৭৬) হচ্ছেন একজন ভারতীয় টেলিভিশন অভিনেতা। তিনি হিন্দি এবং মারাঠী ভাষার স্বল্প দৈর্ঘ্যের চলচ্চিত্রে উপস্থিত হওয়ার পাশাপাশি বেশ কিছু থিয়েটারেও উপস্থিত হয়েছেন। তিনি বেশিরভাগ ক্ষেত্রে কমেডি চরিত্রে অভিনয় করেন এবং বর্তমানে তিনি সাব টিভিতে সম্প্রচারিত জনপ্রিয় ধারাবাহিক তারক মেহতা কা উল্টা চশমায় আত্মারাম তুকারাম ভিড় নামে গোকুলধাম সোসাইটির সম্পাদকের পাশাপাশি একজন শিক্ষকের চরিত্রে অভিনয় করছেন। তিনি ১৯৯৭ সাল হতে ২০০০ সাল পর্যন্ত দুবাইয়ে একজন মেকানিক্যাল ইঞ্জিনিয়ার হিসাবে কাজ করেছেন।

থিয়েটার
১৯৯৮ সালে, তিনি "প্রতিবিম্ব" নামে তার নিজস্ব থিয়েটার গ্রুপ গঠন করেন এবং সেখানে তিনটি হিন্দি / উর্দু ভাষার কমেডি নাটকে অভিনয় করেন। এছাড়াও তিনি বেশ কয়েকটি একক নাটক পরিচালনা করেছেন। তিনি হিন্দি ও মারাঠি উভয় ভাষার নাটকে সক্রিয় ছিলেন। তিনি হিন্দি ও মারাঠি ভাষায় সব মিলিয়ে প্রায় ৩০টির বেশি নাটকে কাজ করেছেন।

চলচ্চিত্রের তালিকা

টেলিভিশন

তথ্যসূত্র

বহিঃসংযোগ

জীবিত ব্যক্তি
১৯৭৬-এ জন্ম
ভারতীয় কণ্ঠাভিনেতা
ভারতীয় টেলিভিশন অভিনেতা
হিন্দি টেলিভিশনের অভিনেতা
দজ্জাল: দ্য স্লেয়ার অ্যান্ড হিজ ফলোয়ার্স

{{তথ্যছক চলচ্চিত্র
| নাম = দাজ্জাল: দ্য স্লেয়ার অ্যান্ড হিজ় ফলোয়ার্স
| চিত্র = | ক্যাপশন = পোস্টার
| পরিচালক = রানা আবরার
| প্রযোজক = রানা আবরার
| রচয়িতা = রানা আবরার
| চিত্রনাট্যকার = 
| কাহিনীকার = 
| শ্রেষ্ঠাংশে = 
| সুরকার = আন্না ওয়াটসন
| চিত্রগ্রাহক = 
| সম্পাদক = 
| স্টুডিও = WBJ মিডিয়া
| পরিবেশক = সিএনসি ম্যানেজমেন্ট
| মুক্তি = শ্রাবণ ২০১৯
| দৈর্ঘ্য = ১০০ মিনিট
| দেশ = পাকিস্তান, যুক্তরাজ্য, তুরস্ক, মালয়শিয়া, ইন্দোনেশিয়া, জর্দান
| ভাষা = ইংরেজি, আরবী, তুর্কি, মালয়, ইন্দোনেশীয়, উর্দু
| নির্মাণব্যয় = 
| আয় = 
}}

দাজ্জাল: দ্য স্লেয়ার অ্যান্ড হিজ় ফলোয়ার্স ২০১৮ সালের অ্যানিমেটকৃত ষড়যন্ত্র-রোমাঞ্চ চলচ্চিত্র, যেটি বর্তমান মধ্যপ্রাচ্য সংকট নিয়ে তৈরী। এটি রচনা ও পরিচালনা করেছেন রানা আবরার। প্রভাবশালী রাজ্যের বিশ্বকে নিয়ন্ত্রণ করার প্রাচূণ পরিকল্পনা এবং অন্যদিকে পৃথিবীকে বিশৃঙ্খলা থেকে রক্ষার জন্য গৃহীত পদক্ষেপকে নিয়ে চলচ্চিত্রটির গল্প রচিত।

কাহিনীসূত্র 
চার অল্প বয়স্ক ছেলে দাজ্জালের অনুসারীদের ষড়যন্ত্র থেকে বিশ্বকে সুরক্ষার জন্য শান্তিরক্ষা কর্মসূচী তৈরি করে। তারা এর জন্য এক উন্মাদকে বেছে নেয়।যে কিনা দাজ্জালের অনুসারী। যারা মনে করে দাজ্জাল একক রাজা হিসাবে বিশ্বকে শাসন করবে ।সে পুরো বিশ্ব ও সমস্ত ধর্ম ধ্বংস করার জন্য এক বিশ্ব সরকার গঠন করবে।

নির্মাণ এবং মুক্তি 
নভেম্বর ২০১৬ এ চলচ্চিত্রের আনুষ্ঠানিক ঘোষণা করা হয়। ৩ মে ২০১৭ তারিখে প্রথম অফিসিয়াল ট্রেলার মুক্তি পায়।

চলচ্চিত্রটি ২০১৯ সালের জুলাই মাসে বিশ্বব্যাপী মুক্তি পায়। এর সময়কাল ১০০ মিনিট। ছবিটি ৬ টি ভাষায় মুক্তি পাবে: ইংরেজি, আরবী, তুর্কি, মালে, ইন্দোনেশীয় এবং উর্দু।

তথ্যসূত্র

বহিঃসংযোগ 
 
 
 Dajjal (The Slayer and His Followers) official trailer on Youtube
 

পাকিস্তানি অ্যানিমেশনকৃত চলচ্চিত্র
পাকিস্তানি চলচ্চিত্র
উর্দু ভাষার চলচ্চিত্র
সন্ত্রাসবাদ সম্পর্কে চলচ্চিত্র
রকৃত ঘটনা উপর ভিত্তি করে যুদ্ধের চলচ্চিত্র
সত্য ঘটনা অবলম্বনে মহাকাব্যিক চলচ্চিত্র
পাকিস্তানি যুদ্ধের চলচ্চিত্র
ইংরেজি ভাষায় পাকিস্তানি চলচ্চিত্র
ইংরেজি ভাষার চলচ্চিত্র
অভিযান নাটক চলচ্চিত্র
ধর্মীয় অ্যানিমেশন
ধর্মীয় মহাকাব্য চলচ্চিত্র
ইসলামী অ্যানিমেশনকৃত চলচ্চিত্র
অ্যানিমেশনকৃত নাটক চলচ্চিত্র
অ্যানিমেশনকৃত অভিযান চলচ্চিত্র
উপন্যাসে সৌদি আরব
মার্কিন চলচ্চিত্র
২০১৮-এর অ্যানিমেশনকৃত চলচ্চিত্র
২০১৮-এর কম্পিউটার-অ্যানিমেশনকৃত চলচ্চিত্র
জনপ্রিয় সংস্কৃতিতে ভারত–পাকিস্তান সম্পর্ক
তুর্কি চলচ্চিত্র
পাকিস্তানি ত্রিমাত্রিক চলচ্চিত্র
২০১৮-এর চলচ্চিত্র
অ্যানিমেটেড নাট্য চলচ্চিত্র
ধর্ম সম্পর্কে চলচ্চিত্র
ইসলামি অ্যানিমেটেড চলচ্চিত্র
২০১০-এর দশকের উর্দু ভাষার চলচ্চিত্র
দয়া শঙ্কর পাণ্ডে

দয়া শঙ্কর পাণ্ডে (জন্ম: ১৯ নভেম্বর ১৯৬৫) হচ্ছেন একজন ভারতীয় চলচ্চিত্র এবং টেলিভিশন অভিনেতা। তিনি লগান (২০০১), গঙ্গাজল (২০০৩), স্বদেশ (২০০৪) এবং রাজনীতির (২০১০) মতো সুপার হিট হিন্দি চলচ্চিত্রে অভিনয় করেছেন। তিনি ১৯৯৩ সালের চলচ্চিত্র পেহলা নাশার মাধ্যমে তার কর্মজীবন শুরু করেন। তিনি বর্তমানে সাব টিভিতে সম্প্রচারিত জনপ্রিয় ধারাবাহিক তারক মেহতা কা উল্টা চশমায় চালু পান্ডে চরিত্রে অভিনয় করছেন।

অভিনয়ের তালিকা

চলচ্চিত্র

টেলিভিশন

তথ্যসূত্র

বহিঃসংযোগ
 

জীবিত ব্যক্তি
১৯৬৫-এ জন্ম
মুম্বইয়ের অভিনেতা
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
হিন্দি টেলিভিশনের অভিনেতা
১৯৪১-এর আন্দামান দ্বীপপুঞ্জের ভূমিকম্প

১৯৪১ আন্দামান দ্বীপপুঞ্জের ভূমিকম্প ২৬ জুন ভারতের আন্দামান দ্বীপপুঞ্জে আঘাত হানে যার মাত্রা ৭.৭ থেকে ৮.১ ছিল। দ্বিতীয় বিশ্বযুদ্ধ চলাকালে দক্ষিণ-পূর্ব এশিয়ার ধ্বংসযজ্ঞের তুলনায় এই ভূমিকম্পের ঘটনাবলী খুব কমই জানা যায়। এই ভূমিকম্পের ফলে আন্দামান দ্বীপপুঞ্জে ব্যাপক ক্ষয়ক্ষতি হয় এবং ৮,০০০ থেকেও বেশি লোক প্রাণ হারায় এবং এরফলে ভারতের আন্দামান ও নিকোবর দ্বীপপুঞ্জ, এবং শ্রীলঙ্কায় সুনামি দেখা দেয়। সুনামির কারণে বাংলাদেশ, মায়ানমার, এবং থাইল্যান্ডও ক্ষতিগ্রস্ত হতে পারে।

আরও দেখুন
 ভারতে ভূমিকম্পের তালিকা

তথ্যসূত্র

উৎস

 Earthquake and tsunami of June 25, 1941 in the Andaman Sea and the Bay of Bengal – George Pararas-Carayannis
 1941 Tsunami in the Bay of Bengal – Lamont–Doherty Earth Observatory

আন্দামান ও নিকোবর দ্বীপপুঞ্জ
১৯৪১-এ ভূমিকম্প
ভারতে সুনামি
১৯৪১-এ ভারত
আন্দামান ও নিকোবর দ্বীপপুঞ্জের ইতিহাস
ইমরান আহমদ

ইমরান আহমেদ (জন্ম ২২ ফেব্রুয়ারি ১৯৪৮) বাংলাদেশি রাজনীতিবিদ এবং সাবেক প্রবাসী কল্যাণ ও বৈদেশিক কর্মসংস্থান মন্ত্রী। তিনি আওয়ামী লীগ দলীয় রাজনীতিবিদ। ইমরান আহমেদ সিলেট-৪ আসনের সংসদ সদস্য ছিলেন।

প্রাথমিক জীবন 
ইমরান আহমদ ১৯৪৮ সালের ২২ ফেব্রুয়ারি ভারতের আম্বালায় জন্মগ্রহণ করেন। তার পিতা ক্যাপ্টেন রশিদ আহমদ এবং মাতা কমরুন নেছা। তার বাড়ি সিলেট জেলার জৈন্তাপুর উপজেলার শ্রীপুরে। তিনি ১৯৬৪ সালে ফৌজদারহাট ক্যাডেট কলেজ থেকে মাধ্যমিক স্কুল সার্টিফিকেট এবং ১৯৬৬ সালে উচ্চ মাধ্যমিক সার্টিফিকেট পরীক্ষায় উত্তীর্ণ হন। তিনি ১৯৬৯ সালে ঢাকা বিশ্ববিদ্যালয় থেকে ভূগোল বিষয়ে স্নাতক সম্মান ডিগ্রি অর্জন করেন।

রাজনীতি 
ইমরান আহমদ শেখ মুজিবুর রহমানের দ্বারা প্রভাবিত একজন রাজনীতিক। তিনি ১৯৮৬ সাল থেকে বাংলাদেশ আওয়ামী লীগের রাজনীতি ও জনসেবার সঙ্গে সরাসরি জড়িত আছেন। ইমরান আহমদ তৃতীয় (১৯৮৬), পঞ্চম (১৯৯১), সেপ্টেম্বর ১৯৯৬ উপনির্বাচন, নবম (২০০৮), দশম (২০১৪) এবং একাদশ জাতীয় সংসদ (২০১৮) নির্বাচনে সিলেট-৪ (জৈন্তাপুর, গোয়াইনঘাট, কোম্পানিগঞ্জ) আসনে সংসদ সদস্য নির্বাচিত হন। তিনি পঞ্চম জাতীয় সংসদে বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটির সদস্য ছিলেন। তিনি সপ্তম জাতীয় সংসদে সরকারি প্রতিষ্ঠান কমিটির সভাপতি এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। নবম জাতীয় সংসদে লাইব্রেরি কমিটি এবং পররাষ্ট্র মন্ত্রণালয় সম্পর্কিত স্থায়ী কমিটির সদস্য হিসেবে তিনি দায়িত্ব পালন করেছেন। দশম জাতীয় সংসদে তিনি ডাক, টেলিযোগাযোগ ও তথ্য প্রযুক্তি মন্ত্রণালয় সম্পর্কিত স্থায়ী কমিটির সভাপতি এবং বিজ্ঞান ও প্রযুক্তি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেছেন। ডাক, টেলিযোগাযোগ ও তথ্য প্রযুক্তি মন্ত্রণালয় সম্পর্কিত স্থায়ী কমিটির সভাপতির দায়িত্ব পালনকালীন সময় মহাকাশে বঙ্গবন্ধু স্যাটেলাইট উৎক্ষেপনে উদ্যোগী ভূমিকা পালন করেন।

জাতীয় সংসদ নির্বাচন-২০১৮ 
২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ইমরান আহমদ সিলেট-৪ আসন থেকে নির্বাচনে অংশগ্রহণ করেন। তিনি ২ লাখ ২৩ হাজার ৬৭২টি ভোট পেয়ে বিজয়ী হন। তার নিকটতম প্রতিদ্বন্দী দিলদার হোসেন সেলিম ৯৩ হাজার ৪৪৮ ভোট পেয়েছিলেন। দিলদার হোসেন সেলিম বিএনপি মনোনীত প্রার্থী হিসেবে নির্বাচনে অংশগ্রহণ করেছিলেন।

এমপি ইমরান আহমদ একাদশ সংসদের মন্ত্রিপরিষদে প্রথমে প্রবাসী কল্যাণ ও বৈদেশিক কর্মসংস্থান প্রতিমন্ত্রী ও পরে মন্ত্রীর দায়িত্ব পান।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

কর্মজীবন 
ইমরান আহমেদ পেশায় একজন ব্যবসায়ী। তার একটি চা বাগান ও কনসালটেন্সি ব্যবসা আছে। তিনি সিলেট অঞ্চলের অন্যতম ধনী ও প্রভাবশালী ব্যবসায়ী। তিনি ১৯৭০ সালে জেমস্ ফিনলের চা বাগানে তার কর্মজীবন শুরু করেন। বর্তমানে তিনি শ্রীপুর টি গার্ডেন' নামে নিজের চা বাগান পরিচালনা করছেন।

পারিবারিক জীবন 
ইমরানের স্ত্রী ড. নাসরীন আহমাদ ঢাকা বিশ্ববিদ্যালয়ের অধ্যাপক ও উপ-উপাচার্য পদে আছেন। তারা এক পুত্র ও এক কন্যা সন্তান।

তথ্যসূত্র 

জীবিত ব্যক্তি
১৯৪৮-এ জন্ম
সিলেট জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
পঞ্চম জাতীয় সংসদ সদস্য
সপ্তম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
ফৌজদারহাট ক্যাডেট কলেজের প্রাক্তন শিক্ষার্থী
মোল্লা জালাল উদ্দীন আহমেদ

মোল্লা জালাল উদ্দীন আহমেদ (১ ফেব্রুয়ারি ১৯২৬ - ১৮ ডিসেম্বর ১৯৭৯) ছিলেন বাংলাদেশের একজন রাজনীতিবিদ। তিনি ১৯৭২-১৯৭৩ সালে তিনি আওয়ামী লীগ সরকারের মন্ত্রী ছিলেন। ফরিদপুর-১১ ও ফরিদপুর-১০ আসনের তিনি সাবেক সংসদ সদস্য।

প্রাথমিক জীবন 
মোল্লা জালাল উদ্দীন আহমেদ গোপালগঞ্জ জেলার সদর উপজেলার বড়ফা গ্রামে ১৯২৬ সালের ১ ফেব্রুয়ারি জন্মগ্রহণ করেন।

১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন।

কর্মজীবন 
মোল্লা জালাল উদ্দীন আহমেদ পেশাগত জীবনে একজন আইনজীবী ছিলেন। এছাড়া বিভিন্ন সময়ে বাংলাদেশ সরকারের মন্ত্রী ছিলেন।

রাজনীতি 
মোল্লা জালাল উদ্দীন আহমেদ ছাত্র অবস্থা থেকেই রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন।

১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন।

১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন।

১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন।

ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়।

১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন।

১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন।

১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।

 ১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন।

১৯৭৩ সালের প্রথম জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১১ আসনের উপনির্বাচনে সংসদ সদস্য নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১০ আসন থেকে সংসদ সদস্য নির্বাচিত হন।

মৃত্যু 
মোল্লা জালাল উদ্দীন আহমেদ ১৮ ডিসেম্বর ১৯৭৯ সালে ঢাকায় তার মৃত্যু হয়।

তথ্যসূত্র 

বাংলাদেশী রাজনীতিবিদ অসম্পূর্ণ
জাতীয় সংসদ সদস্য
১৯২৬-এ জন্ম
১৯৭৯-এ মৃত্যু
বাংলাদেশ আওয়ামী লীগের রাজনীতিবিদ
বাংলাদেশের ভূমি মন্ত্রী
প্রথম জাতীয় সংসদ সদস্য
শেখ মুজিবুর রহমানের তৃতীয় মন্ত্রিসভার সদস্য
শেখ মুজিবুর রহমানের দ্বিতীয় মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
লেবাননে বাংলাদেশের রাষ্ট্রদূত
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
দ্বিতীয় জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
শেখ মুজিবুর রহমানের প্রথম মন্ত্রিসভার সদস্য
সাইফুজ্জামান চৌধুরী

সাইফুজ্জামান চৌধুরী জাভেদ (জন্ম: ১৮ ফেব্রুয়ারি ১৯৬৯) বাংলাদেশ একজন রাজনীতিবিদ। তিনি ভূমি মন্ত্রণালয়ের প্রতিমন্ত্রী ও মন্ত্রী ছিলেন। চট্টগ্রাম-১২ ও চট্টগ্রাম-১৩ আসনের তিনি সাবেক সংসদ সদস্য।

১৮ই সেপ্টেম্বর ২০২৪ সালে কাতারভিত্তিক গণমাধ্যম আল জাজিরার আই ইউনিট "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে, যেখানে যুক্তরাজ্য, দুবাই এবং যুক্তরাষ্ট্রে তার বিপুল সম্পদ থাকার বিষয়টি উঠে আসে যা কিনা তিনি নির্বাচনী হলফনামায় গোপন করেছিলেন।

প্রাথমিক জীবন 
সাইফুজ্জামান চৌধুরী ১৯৬৯ সালের ১৮ ফেব্রুয়ারি চট্টগ্রামের আনোয়ারা থানায় জন্মগ্রহণ করেন। তার বাবার নাম আখতারুজ্জামান চৌধুরী বাবু ও মায়ের নাম নুর নাহার জামান। তার বাবা একজন মুক্তিযোদ্ধা। তার বাবা বাংলাদেশ আওয়ামী লীগের একজন প্রবীণ সদস্য ছিলেন। তিনি চট্টগ্রাম দক্ষিণ জেলা আওয়ামী লীগের  সভাপতি ও কেন্দ্রীয় কমিটির প্রেসিডিয়াম সদস্য ছিলেন। সাইফুজ্জামান চৌধুরী প্রাথমিক শিক্ষা গ্রহণের পর যুক্তরাষ্ট্রে যান উচ্চ শিক্ষা গ্রহণ করতে।

সাইফুজ্জামানের সন্তানরা হলেন- জেবা জামান, তানায়েম জামান চৌধুরী ও সাদাকাত জামান।

কর্মজীবন 
সাইফুজ্জামান চৌধুরী ইউনাইটেড কমার্শিয়াল ব্যাংকের নির্বাহী কমিটি চেয়ারম্যান ছিলেন।   বাংলাদেশের শিল্প প্রতিষ্ঠান আরামিট গ্রুপের চেয়ারম্যান হিসেবে দায়িত্ব পালন করেছেন।  তিনি চট্টগ্রাম চেম্বার অব কর্মাস এন্ড ইন্ডাস্ট্রির তিনবারের সভাপতি ছিলেন।

রাজনৈতিক জীবন 
সাইফুজ্জামান চৌধুরী মূলত তার বাবার মাধ্যমে রাজনীতিতে সক্রিয় হন। তার বাবা চট্টগ্রামের আনোয়ারা আসন থেকে নির্বাচিত সংসদ সদস্য ছিলেন। বাবা মারা যাওয়ার পর ওই আসনে ২০১৩ উপ-নির্বাচনে চট্টগ্রাম-১২ আসন থেকে সংসদ সদস্য নির্বাচিত হন তিনি।

এরপর ২০১৪ সালের ১০ম জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ১২ জানুয়ারি ২০১৪ সাল থেকে ৭ জানুয়ারি ২০১৯ সাল পর্যন্ত তিনি ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন।

২০১৮ সালের একাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ৭ জানুয়ারি ২০১৯ সাত থেকে তিনি জ্জানুয়ারি ২০২৪ সাল পর্যন্ত তিনি ভূমি মন্ত্রণালয়ের মন্ত্রী হিসেবে দায়িত্ব পালন করেন।

২০২৪ সালের দ্বাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

দুর্নীতি 
২০২৪ সালের ১৯ সেপ্টেম্বর কাতারভিত্তিক সংবাদমাধ্যম আল জাজিরা ইংরেজিতে "দ্যা মিনিস্টার'স মিলিয়নস" ও বাংলায় "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে যেখানে বাংলাদেশ সরকারের সাবেক ভূমিমন্ত্রী সাইফুজ্জামান চৌধুরীর বিভিন্ন দেশে থাকা সম্পদ নিয়ে প্রতিবেদন করা হয়। সেখানে দেখানো হয়েছে কিভাবে তিনি যুক্তরাজ্য, যুক্তরাষ্ট্র ও দুবাইয়ে বিপুল পরিমাণ সম্পদের মালিক হয়েছেন যা নিয়ে বিতর্ক তৈরী হয়েছে এবং দূর্নীতি দমন কমিশন সে ব্যাপারে তদন্ত করছে।

তথ্যসূত্র 

জীবিত ব্যক্তি
১৯৬৯-এ জন্ম
চট্টগ্রাম জেলার রাজনীতিবিদ
নবম জাতীয় সংসদ সদস্য
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
শেখ হাসিনার তৃতীয় মন্ত্রিসভার সদস্য
সরকারি কমার্স কলেজ, চট্টগ্রামের প্রাক্তন শিক্ষার্থী
বাংলাদেশের ভূমি মন্ত্রী
দ্বাদশ জাতীয় সংসদ সদস্য
কাজী নাবিল আহমেদ

কাজী নাবিল আহমেদ বাংলাদেশ আওয়ামী লীগের রাজনীতিবিদ ও যশোর-৩ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

প্রাথমিক জীবন 
কাজী নাবিল আহমেদ ১৯৬৯ সালের ৪ অক্টোবর ঢাকায় জন্মগ্রহণ করেন। কাজী নাবিল আহমেদের বাবার নাম কাজী শাহেদ আহমেদ এবং মায়ের নাম আমিনাহ। তার বাবা সামরিক বাহিনীতে চাকরি করতেন। ১৯৭৯ সালে সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করে ব্যবসা শুরু করেন। কাজী শাহেদ আহমেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান গঠন করেন, এরপর প্রতিষ্ঠা করেন জেমকন গ্রুপ।

শিক্ষা 
কাজী নাবিল আহমেদ সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।

কর্মজীবন 
তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টস বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।

রাজনীতি 
যুক্তরাষ্ট্রে থাকাকালীন সময়ে কাজী নাবিল আহমেদ রাজনীতিতে জড়িয়ে পড়েন। সেখানে তার সাথে জিমি কার্টারের দেখা হয়। জিমি কার্টারের মাধ্যমে প্রভাবিত হয়ে তিনি রাজনীতিতে আরো বেশি আগ্রহী হন। যুক্তরাষ্ট্রে বাংলাদেশী রাজনীতিক মাহী বি চৌধুরী তার সহপাঠী ছিলেন। ২০০৩ সাল থেকে তিনি রাজনীতিতে জড়িয়ে পড়েন। তিনি বাংলাদেশ আওয়ামী লীগের সদস্য হন।

তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি যশোর-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

খেলাধুলা 
ছোটবেলা থেকেই কাজী নাবিল আহমেদ খেলাধুলার সাথে জড়িত ছিলেন। তিনি গত শতকের নব্বই এর দশক থেকে আবাহনীর ডিরেক্টর পদে ছিলেন। তিনি ঢাকা আবাহনী লিমিটেডের ভারপ্রাপ্ত ডিরেক্টর ইনচার্জ মনোনীত হন এবং বাংলাদেশ ফুটবল ফেডারেশনের সহ-সভাপতি পদে ৩ বার নির্বাচিত হয়েছেন। এশিয়ান ফুটবল কনফেডারেশনের ফুটসাল ও বিচ সকার কমিটির একজন সদস্য তিনি। শেখ কামাল ক্রীড়া কমপ্লেক্স নির্মাণেও তার ভূমিকা রয়েছে।

তথ্যসূত্র 

বাংলাদেশ আওয়ামী লীগের রাজনীতিবিদ
জীবিত ব্যক্তি
দশম জাতীয় সংসদ সদস্য
১৯৬৯-এ জন্ম
যশোর জেলার রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
বাংলাদেশী ব্যবসায়ী
নটর ডেম কলেজ, ঢাকার প্রাক্তন শিক্ষার্থী
সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
কারিতাস

কারিতাস একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে।

১৮৯৭ সালের ৯ নভেম্বরে লোরেঞ্জ ওয়ার্থম্যান কারিতাস প্রতিষ্ঠা করেছিলেন। কারিতাস সুইজারল্যান্ডে ১৯০১ সালে এবং মার্কিন যুক্তরাষ্ট্রে ১৯১০ সালে গঠিত হয়।  কারিতাস একটি উন্নত বিশ্ব গড়ার লক্ষ্যে দরিদ্র ও নিপীড়িতদের নিয়ে কাজ করে।

দেশ ও অঞ্চলভিত্তিক কারিতাস প্রতিনিধি

কারিতাস বাংলাদেশ
কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে।

তথ্যসূত্র

বহিঃসংযোগ

উন্নয়ন সংস্থা
মানবিক সহায়তা সংস্থা
আন্তর্জাতিক দাতব্য সংস্থা
ইয়াহইয়া ইবনে মা'ঈন

ইয়াহইয়া ইবনে মা'ঈন () ছিলেন প্রাথমিক যুগের একজন বিশিষ্ট ইসলামী পণ্ডিত। তিনি ছিলেন পারস্য বংশোদ্ভূত।

তিনি ইমাম আহমাদ বিন হাম্বলের ঘনিষ্ঠ বন্ধু ছিলেন। এবং তার মতই ইলমুর রিজালের বিশেষজ্ঞ ছিলেন। ইবনে হাম্বল রহঃ, আলী ইবনুল মাদিনী, ইবনে আবি শায়বাহ এবং ইবনে মা'ঈন; এই চারজনকে হাদীছ শাস্ত্রের শ্রেষ্ঠ লেখক হিসেবে বিবেচনা করা হয়ে থাকে।

তার শিক্ষকদের মধ্যে উল্লেখযোগ্য কয়েকজন হচ্ছেন; ইবনুল মুবারক , ইসমাইল ইবনে ইয়াশ, আবাদ ইবনে আবাদ, ইবনে উয়াইনাহ , আবু মুয়াবিয়া, হাতিম ইবনে ইসমাইল, ইমাম ওয়াকি, আব্দুর রাজ্জাক, হাফস ইবনে গিয়াশ প্রমুখ বিশ্ববিখ্যাত বিদ্বান মনিষীগণ।

তার বিশিষ্ট কয়েকজন ছাত্র হচ্ছেঃ ইমাম আহমদ বিন হাম্বল, মুহাম্মাদ বিন সা'দ, আবু খায়সামাহ, ইমাম বুখারী, ইমাম মুসলিম, আবু হাতিম, আবু দাউদ প্রমুখ।

জ্ঞানার্জনের প্রতি তার ছিল অশেষ আগ্রহ। তার পিতা মৃত্যুর সময় তার জন্য ১০ লক্ষ ৫০ হাজার দিরহাম রেখে যান, ইলমের ভালোবাসায় ইবনে মা'ঈন তার সমুদয় সম্পত্তি ব্যয় করে ফেলেন। শেষ পর্যন্ত এক জোড়া জুতা বাদে আর কিছুই তার অবশিষ্ট ছিল না।

তিনি হাদীছ শিক্ষার জন্য বিভিন্ন অঞ্চলে, নগরে, গ্রামে পণ্ডিতদের কাছে যেতেন; এভাবে তিনি ভ্রমণ করেন, বসরা, বাগদাদ, হারান, দামেস্ক, আল-রাসাফাহ, আর-রায়, সান'আ, কুফা, মিশর এবং মক্কাসহ বহু অঞ্চল।

হাদীছ শাস্ত্রে বিশেষ করে ইলমুর রিজালে তার বিশেষ অবদান রয়েছে। যদিও তিনি বহু গ্রন্থ লিখেছিলেন, সঙ্কলন করেছিলেন কিন্তু বেশিরভাগ-ই আজ পাওয়া যায় না। তিনি মাত্র মাত্র ২০ বছর বয়স থেকে লিখতে শুরু করেন। বর্তমানে যে গ্রন্থগুলোর অস্তিত্ব আছে এর মধ্যে উল্লেখযোগ্য কয়েকটি হচ্ছে, মা'রিফাতুল আল-রিজাল, তারিখ উসমান বিন সা'ঈদ আদ-দারিমী, ইয়াহইয়া ইবনে মা'ঈন ওয়া কিতাবুল তারিখ এবং মিন কালাম আবি জাকারিয়্যা ইয়াহইয়া ইবনে মা'ঈন ফিল রিজাল।

তথ্যসূত্র 

৭৭০-এর দশকে জন্ম
৮৫০-এর দশকে মৃত্যু
মধ্যযুগীয় ফার্সি ব্যক্তি
বাগদাদের ব্যক্তি
হানাফী ব্যক্তি
৯ম শতাব্দীর ইসলামের মুসলিম পণ্ডিত
৯ম শতাব্দীর ইরানি ব্যক্তি
৮ম শতাব্দীর আব্বাসীয় খিলাফতের ব্যক্তি